open-index/open-wikipedia-markdown huggingface dataset:
Ρόγιαλ Εντζινίρς

Η **Ρόγιαλ Εντζινίρς** (αγγλικά: *Royal Engineers*) είναι μία ποδοσφαιρική ομάδα που εκπροσωπεί το βασιλικό σώμα μηχανικών, τους σκαπανείς του βρετανικού στρατού. Τη δεκαετία του 1870 ήταν μια από τις πιο δυνατές ομάδες στο αγγλικό ποδόσφαιρο, κερδίζοντας το Κύπελλο Αγγλίας το 1875. Επίσης, ήταν άλλες 3 φορές φιναλίστ της διοργάνωσης. Οι Μηχανικοί ήταν οι πρώτοι που αγωνίζονταν σε «παιχνίδι συνδυασμού» (combination game), όπου οι ποδοσφαιριστές περνούσαν την μπάλα ο ένας στον άλλον, αντί να κλωτσάνε μπροστά και να κυνηγούν τη μπάλα.

## Ιστορία
Η ομάδα ιδρύθηκε το 1863, υπό την ηγεσία του ταγματάρχη Φράνσις Μάριντιν. Ο Σερ Φρέντερικ Γουόλ, ο οποίος ήταν ο γραμματέας της Ποδοσφαιρικής Ομοσπονδίας Αγγλίας την περίοδο 1895–1934, αναφέρει στα απομνημονεύματα του ότι το συνδιασμένο παιχνίδι χρησιμοποιήθηκε αρχικά από την Ρόγιαλ Εντζινίρς στις αρχές της δεκαετίας του 1870.  Ο Wall αναφέρει ότι οι «Σκαπανείς κινούνταν σε αρμονία» και έδειξαν τα πλεονεκτήματα του συνδυασμού σε σχέση με το παλιό στυλ του ατομικού παιχνιδιού.

Στις 7 Νοεμβρίου 2012, η Ρόγιαλ Εντζινίρς έπαιξε εναντίον της Γουόντερερς, σε ένα ριμέικ του τελικού του 1872 (πρώτος τελικός κυπέλλου Αγγλίας), στο στάδιο Δι Όβαλ. Σε αντίθεση με τον πραγματικό αγώνα, οι Σκαπανείς κέρδισαν με μεγάλη διαφορά (7-1).

## Επιτυχίες
* **[[Κύπελλο Αγγλίας (ποδόσφαιρο ανδρών)|Κύπελλο Αγγλίας]]**
::Κυπελλούχος (1): 1875
::Φιναλίστ (3): 1872, 1874, 1878

* **[[Κύπελλο ποδοσφαίρου Ερασιτεχνών Αγγλίας|Κύπελλο Ερασιτεχνών Αγγλίας]]**
::Κυπελλούχος (1): 1908

## Διεθνείς παίκτες

Οι ακόλουθοι οκτώ παίκτες έχουν αγωνιστεί με τα χρώματα της εθνικής Αγγλίας και της εθνικής Σκωτίας αντίστοιχα, ενώ υπάρχει αναφορά γι' αυτούς στα βιβλία της Ρόγιαλ Εντζινίρς Α.Φ.Κ. (με τον αριθμό των συμμετοχών που είναι εγγεγραμένες στην Ρόγιαλ Εντζινίρς Α.Φ.Κ.):
*  Χόρας Μπάρνετ (1 συμμετοχή)
*  Άλφρεντ Γκούντγουιν (1 συμμετοχή)
*  Χέρμπερτ Ρόουσον (1 συμμετοχή)
*  Μπρους Ράσελ (1 συμμετοχή)
*  Πέλαμ βον Ντόνοπ (2 συμμετοχές)
*  Σέσιλ Γουίνγκφιλντ-Στράτφορντ (1 συμμετοχή)
*  Τζον Έντουαρντ Μπλάκμπερν (1 συμμετοχή)
*  Χένρι Ρένι-Τέιλιουρ (1 συμμετοχή)

## Παραπομπές


## Εξωτερικοί σύνδεσμοι
*Ιστοσελίδα Ρόγιαλ Εντζινίρς
*Μουσείο Ρόγιαλ Εντζινίρς


Κατηγορία:Ποδοσφαιρικές ομάδες Αγγλίας
Κατηγορία:Ιδρύσεις ποδοσφαιρικών ομάδων το 1863
Κατηγορία:Ιδρύσεις αθλητικών συλλόγων το 1863
Ιωάννης Κουνενός

Ο **Ιωάννης Κουνενός** του Φανουρίου (γεννήθηκε στις 15 Αυγούστου 1942)  είναι Έλληνας γιατρός και πολιτικός, που διετέλεσε βουλευτής Λασιθίου από το 1989 ως το 1993.

## Πολιτική σταδιοδρομία
Εξελέγη για πρώτη φορά βουλευτής στο Λασίθι με τη ΝΔ στις εκλογές του Ιουνίου του 1989. Επανεξελέγη στις εκλογές του Νοεμβρίου 1989 και του Απριλίου του 1990.

Εν συνεχεία προσχώρησε στο ΠΑΣΟΚ, με το οποίο κατήλθε υποψήφιος στις βουλευτικές εκλογές μετά το 2000, χωρίς επιτυχία

Το 2015, στις βουλευτικές εκλογές που διεξήχθησαν 25 Ιανουαρίου ήταν υποψήφιος μετά από χρόνια με την Νέα Δημοκρατία όπου διαλέχτηκε υποψήφιος από τη βάση του κόμματος αλλά και πάλι απέτυχε να εκλεγεί βουλευτής.   

## Παραπομπές


Κατηγορία:Βουλευτές Λασιθίου
Κατηγορία:Βουλευτές εκλεγμένοι με τη Νέα Δημοκρατία
Τζαμπ σουτ

μικρογραφία|δεξιά|Ένα τρίποντο τζαμπ σουτ στον Τελικό FIBA EuroCup Γυναικών στις 3 Απριλίου 2005.
Στην καλαθοσφαίριση, το **τζαμπ σουτ** ή **σουτ με άλμα** (αγγλικά *Jump shoot*) είναι προσπάθεια να σκοράρει ο παίκτης με άλμα, σουτάροντας την μπάλα μέσα στο καλάθι από ψηλά. Επιτυγχάνεται από τον παίκτη σηκώνοντας τον αγκώνα μέχρι να ευθυγραμμιστεί με το καλάθι, και στη συνέχεια σουτάροντας στο ψηλότερο σημείο του άλματος προς τη στεφάνη με μια μεγάλη καμπύλη.

Γενικώς, θεωρείται στο μπάσκετ το πιο εύκολο σουτ από μεγάλη απόσταση. Ο σκοπός του είναι το άλμα να κάνει πιο δύσκολο για τον αμυντικό την προσπάθεια να μπλοκάρει, και η μεγαλύτερη δύναμη που ασκείται στην μπάλα. Είναι πιο αποτελεσματικό σε ανοιχτή περιοχή, αλλά μπορεί να αποδειχθεί δύσκολο όταν υπάρχει ένας ψηλότερος παίκτης μπροστά από τον σουτέρ.

## Παραπομπές


Κατηγορία:Ορολογία καλαθοσφαίρισης
Μπόμπι Ροντινέλι

Ο **Μπόμπι Ροντινέλι** (*αγγλ. Bobby Rondinelli*) είναι μουσικός, ντράμερ της ροκ μουσικής γνωστότερος για τη συνεργασία του με τα συγκροτήματα Rainbow, Black Sabbath και Blue Öyster Cult.

## Βιογραφία
Ο Ροντινέλι γεννήθηκε στις 27 Ιουλίου 1955 στο Μπρούκλιν της Νέας Υόρκης.

Σε ηλικία έντεκα ετών ξεκίνησε να παίζει τύμπανα και δύο χρόνια αργότερα εντάχθηκε στο πρώτο του συγκρότημα, τους Wanders. Κατά την εφηβεία του, σχημάτισε τους Tusk μαζί με τον αδερφό του Τεντ, ενώ αργότερα συμμετείχε στο συγκρότημα Samantha, όταν ο Ρίτσι Μπλάκμορ του πρότεινε να αντικαταστήσει τον Κόζι Πάουελ στους Rainbow.

Με τους Rainbow ο Ροντινέλι ηχογράφησε τους δίσκους "*[[Difficult to Cure]]*" και "*[[Straight Between the Eyes]]*", το 1981 και 1982. Μετά την αποχώρηση του από τους Rainbow, σχημάτισε τους Rondinelli με τον αδερφό του Τεντ και τον μετέπειτα τραγουδιστή των Black Sabbath Ρέι Γκίλεν, κυκλοφορώντας το δίσκο "*War Dance*", το 1985. Το 1989, έπαιξε τύμπανα για το δίσκο "*Force Majeure*" της Ντόρο Πες, ενώ το 1993 συμμετείχε στο "*Terrified*" των Quiet Riot.

Το 1993, εντάχθηκε στο ιστορικό συγκρότημα των Black Sabbath με τους οποίους κυκλοφόρησε τον Ιανουάριο του 1994 το δίσκο "*[[Cross Purposes]]*" (# 41 στη Μεγάλη Βρετανία) και το ζωντανά ηχογραφημένο "*[[Cross Purposes Live]]*", ηχογραφημένο στις 13 Απριλίου 1994 στο "Hammersmith Odeon" του Λονδίνου. To 1995, συμμετείχε στο πρώτο, ομώνυμο άλμπουμ των Sun Red Sun, ενώ τρία χρόνια αργότερα, έπαιξε στο Heaven Forbid των Blue Öyster Cult. Επίσης, συμμετείχε στους δίσκους "*Just ad Nauseam*" και "*Confessions of a Spooky Kid*" των Dali Gaggers.

Το 1999, ηχογράφησε τα "*Lost Tracks*" και "*Sunset*" με τους Sun Red Sun και το 2001 έπαιξε στο "*Curse of the Hidden Mirror*" των Blue Öyster Cult και το ζωντανά ηχογραφημένο "*A Long Day's Night*". Το 2003 εντάχθηκε στους Lizards, με τους οποίους κυκλοφόρησε τα άλμπουμ "*Rule*", "*Cold Blooded Kings*", "*Against Αll Οdds*" και "*Archeology*".

Έχει γράψει το βιβλίο "*The Encyclopedia of Double Bass Drumming*" παραθέτοντας ένα ιστορικό και ασκήσεις πάνω στη χρήση των διπλών μπάσων τυμπάνων.

## Δισκογραφία

## Πηγές
* www.paiste.com - Bobby Rondinelli
* Bob Rondinelli | Biography & History | AllMusic
* RONDINELLI > Biography - YOUZEEK

Κατηγορία:Ροκ μουσικοί
Κατηγορία:Αμερικανοί μουσικοί
Κατηγορία:Ντράμερς
Κατηγορία:Μέλη των Black Sabbath
The Longest EP

To **The Longest EP** είναι μια συλλογή τραγουδιών απο τους NOFX, η οποία κυκλοφόρησε στις 17 Αυγούστου 2010. Παρά τον τίτλο, δεν είναι EP, αλλά συλλογή τραγουδιών από το 1987 μέχρι το 2009. Περιέχει σπάνια τραγούδια και ακυκλοφόρητο υλικό. Το The Longest EP αναφέρεται ως το «σίκουελ» του 45 or 46 Songs That Weren't Good Enough to Go on Our Other Records (2002).
Το εξώφυλλο και το σχεδιασμό του άλμπουμ ανέλαβε «ο ίδιος τύπος που σχεδίασε το εξώφυλλο του The Longest Line».

## Τραγούδια
1.	"The Death of John Smith"  	The Longest Line (1992)	3:51

2.	"The Longest Line"  	The Longest Line (1992)	2:04

3.	"Stranded"  	The Longest Line (1992)	2:09

4.	"Remnants"  	The Longest Line (1992)	2:58

5.	"Kill All the White Man"  	The Longest Line (1992)	2:48

6.	"I Wanna Be an Alcoholic"  	Ακυκλοφόρητο	0:31

7.	"Perverted"  	Ακυκλοφόρητο	1:04

8.	"My Name is Bud"  	Bottles to the Ground (2000)	0:51

9.	"Hardcore 84"  	Regaining Unconsciousness (2003)	1:56

10.	"War on Errorism Commercial"  	Regaining Unconsciousness (2003)	2:04

11.	"13 Stitches" (Acoustic)	13 Stitches (2003)	1:54

12.	"Glass War"  	13 Stitches (2003)	1:58

13.	"Jaw Knee Music"  	Rock Against Bush, Vol. 1 (2004)	2:31

14.	"Concerns of a GOP Neophyte"  	Take Action, Vol. 4 (2004)	2:23

15.	"Golden Boys" (Vagina Dentata cover)	Never Trust a Hippy (2006)	2:47

16.	"You're Wrong"  	Never Trust a Hippy (2006)	2:06

17.	"Everything in Moderation (Especially Moderation)"  	Never Trust a Hippy (2006) 1:23
	
18.	"I'm Going to Hell for This One"  	Never Trust a Hippy (2006)	1:53

19.	"I've Become a Cliché"  	Μπόνους τραγούδι από το Coaster  (2009)	3:13

20.	"Cokie the Clown"  	Cokie the Clown (2009)	2:26

21.	"Straight Outta Massachusetts"  	Cokie the Clown (2009)	1:16

22.	"Fermented and Flailing"  	Cokie the Clown (2009)	2:40

23.	"Codependence Day"  	Cokie the Clown (2009)	1:28

24.	"My Orphan Year" (Acoustic)	Cokie the Clown (2009)	2:58

25.	"S&M Airlines" (7" version)	NOFX/Drowning Roses split (1988)	4:30

26.	"Dueling Retards"  	The P.M.R.C. Can Suck on This (1987)	0:47

27.	"On the Rag"  	The P.M.R.C. Can Suck on This (1987)	1:53

28.	"A200 Club"  	The P.M.R.C. Can Suck on This (1987)	2:02

29.	"Shut Up Already"  	The P.M.R.C. Can Suck on This (1987)	2:29

30.	"The Punk Song (περιέχει το Johnny B. Goode σαν κρυφό τραγούδι)"  The P.M.R.C. Can Suck on This (1987)	2:47

## Συντελεστές
Fat Mike – φωνή, μπάσο

Eric Melvin – κιθάρα, φωνητικά

El Hefe – κιθάρα, φωνητικά (τραγούδια 1-24)

Erik Sandin – ντραμς

Dave Casillas - κιθάρα (τραγούδια 25-30)

## Εξωτερικοί σύνδεσμοι
* Κριτική στο AllMusic

Κατηγορία:Δισκογραφία των NOFX
Κατηγορία:Άλμπουμ του 2010
NOFX/The Spits

To **NOFX/The Spits** είναι όπως υποδεικνύει και το όνομα του ένα EP από τους NOFX και τους The Spits. Κυκλοφόρησε στις 23 Νοεμβρίου 2010 σε μορφή βινυλίου. Τώρα είναι διαθέσιμο και σε ψηφιακή μορφή.

## Τραγούδια

### NOFX
# "Hold it Back" (1:12)
# 
# "Teenage Existentialist" (2:24)

### The Spits
# "Wait" (1:20)
# 
# "Get Our Kicks" (1:52)

Κατηγορία:Δισκογραφία των NOFX
Κατηγορία:Άλμπουμ του 2010
Straight Between the Eyes

**Straight Between the Eyes** είναι ο τίτλος του έκτου στούντιο δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Ιούνιο του 1982 μέσω της δισκογραφικής εταιρείας "Polydor".
Με νέο μέλος τον κιμπορντίστα Ντέηβιντ Ρόσενθαλ ο οποίος ήλθε στη θέση του Ντον Έρεϊ, οι Rainbow μετέβησαν στον Καναδά για την ηχογράφηση του νέου τους δίσκου. Το "*Straight Between the Eyes*" αποτέλεσε άλλη μία εμπορική επιτυχία για το συγκρότημα, ανεβαίνοντας στο # 5 των βρετανικών τσαρτ για να βραβευθεί ως ασημένιο. Επίσης, ανέβηκε στα περισσότερα Top-20 των ευρωπαϊκών τσαρτ και στο # 30 των αντίστοιχων αμερικανικών, ενώ περιείχε και την επιτυχία "*Stone Cold*".
Ο τίτλος του δίσκου προέρχεται από μία ατάκα του Τζεφ Μπεκ στον Ρίτσι Μπλάκμορ, στην οποία περιέγραφε τον Τζίμι Χέντριξ. Το τραγούδι "*MISS Mistreated*" ονομάστηκε κατ' αυτό τον τρόπο για να αποφευχθεί η σύγχυση με το "*[[Mistreated]]*" των Deep Purple.
Κατά την περιοδεία για την προώθηση του δίσκου, βιντεοσκοπήθηκε η συναυλία στο Σαν Αντόνιο των Ηνωμένων Πολιτειών, για να κυκλοφορήσει το 1996, με τον τίτλο "*Live Between the Eyes*".

## Τραγούδια
1. **Death Alley Driver** *(Blackmore, Turner)* - 4:42
2. **Stone Cold** *(Blackmore, Turner, Glover)* - 5:17
3. **Bring on the Night (Dream Chaser)** *(Blackmore, Turner, Glover)* - 4:06
4. **Tite Squeeze** *(Blackmore, Turner, Glover)* - 3:15
5. **Tearin' Out My Heart** *(Blackmore, Turner, Glover)* - 4:03
6. **Power** *(Blackmore, Turner, Glover)* - 4:26
7. **MISS Mistreated** *(Blackmore, Turner, Rosenthal)* - 4:27
8. **Rock Fever** *(Blackmore, Turner)* - 3:50
9. **Eyes of Fire** *(Blackmore, Turner, Rondinelli)* - 6:37

## Θέσεις τσαρτ

## Βραβεία
***Straight Between the Eyes*** *(άλμπουμ)*
Ηνωμένο Βασίλειο (*BPI Certification*): Ασημένιος

## Μέλη των Rainbow
Η σύνθεση του συγκροτήματος κατά την ηχογράφηση του "***Straight Between the Eyes***" είχε την εξής μορφή:
**[[Τζο Λιν Τέρνερ]]** - *φωνητικά*
**[[Ρίτσι Μπλάκμορ]]** - *κιθάρα*, *μπάσο*
**[[Ντέηβιντ Ρόσενθαλ]]** - *πλήκτρα*
**[[Ρότζερ Γκλόβερ]]** - *μπάσο*
**[[Μπόμπι Ροντινέλι]]** - *τύμπανα*

## Πηγές
* Allmusic review
* Sputnik Music review
* Encyclopaedia Metallum review
* Βρετανικά τσαρτ
* Σουηδικά τσαρτ
* Ολλανδικά τσαρτ
* Νορβηγικά τσαρτ
* Αμερικανικά τσαρτ
* Γερμανικά τσαρτ

Κατηγορία:Δισκογραφία των Rainbow
Κατηγορία:Άλμπουμ του 1982
Αρίφρων (αποσαφήνιση)

*Αρίφρων ο Σικυώνιος, χοροδιδάσκαλος και υμνογράφος περ. (440- 370 π.Χ.)
*Αρίφρων ο Αθηναίος, παππούς του Περικλή (6ος αι. π.Χ.)
*Αρίφρων ο Ξανθίππου, γιος του Ξάνθιππου και αδελφός του Περικλή που είχε αναλάβει μαζί με τον Περικλή την εποπτεία το Αλκιβιάδη και του νεότερου αδελφού του Κλεινία.
Κλεινίας (αποσαφήνιση)

Όταν αναφερόμαστε στη λέξη Κλεινίας μπορεί να εννοούμε:
*Κλεινίας ο Χρεωκοπίδης, φίλος του Σόλωνος που επονομάστηκε έτσι γιατί πλούτισε από τα σεισάχθεια. Ο Αριστοτέλης αποκρούει την εκδοχή αυτή, γιατί δεν δέχεται ότι ο Σόλων είχε κοινοποιήσει σε μεμονωμένα πρόσωπα τις προθέσεις του.
*Κλεινίας ο πρεσβύτερος, συνεργάτης του Κλεισθένη στους αγώνες εναντίον των Πεισιστρατιδών
*Κλεινίας ο νεότερος, γιος του  Κλεινία του πρεσβύτερου και της Δεινομάχης, εγγονής του Ιπποκράτη
*Κλεινίας ο Σικυώνιος, άρχοντας της Σικυώνας κατά τον 3ο αιώνα π.Χ.

Κατηγορία:Αποσαφηνίσεις ονομάτων
Πανάι

Το **Πανάι** είναι νησί, το οποίο ανήκει στο αρχιπέλαγος των Βισάγιας, στις κεντρικές Φιλιππίνες. Με έκταση 12.011 τετραγωνικά χιλιόμετρα είναι το έκτο μεγαλύτερο νησί των Φιλιππινών μετά το Λουσόν, το Μιντανάο, το Νέγκρος, το Σαμάρ και το Παλαουάν. Ο κύριος οικισμός του νησιού είναι το Ιλόιλο με 424.619 κατοίκους (2010).

## Εξωτερικοί σύνδεσμοι
* 

Κατηγορία:Νησιά των Φιλιππίνων
Neptune Festival

To **Neptune Festival** στη Βιρτζίνια Μπιτς, Βιρτζίνια δημιουργήθηκε από τον Πρόεδρο του Εμπορικού Επιμελητηρίου της Βιρτζίνια Μπιτς και τον ιδρυτή της RK Chevrolet (επίσης γνωστή ως RK Auto) Ρίτσαρντ Κλάιν το 1973 για τον εορτασμό της μοναδικής κληρονομιάς της Βιρτζίνια Μπιτς.  Από τότε, το φεστιβάλ έχει αναδειχθεί σε ένα από τα κορυφαία 100 φεστιβάλ της Αμερικής και ένα από τα δέκα κορυφαία στην Ανατολική Ακτή. Η Βιβλιοθήκη του Κογκρέσου αναφέρει το Neptune Festival στην ιστοσελίδα της *America’s Story*.  

## Αναφορές
 

## Εξωτερικοί σύνδεσμοι
* The Neptune Festival Official Website
* Library of Congress: America’s Story: Neptune Festival

Virginia Beach Neptune Festival: A Local Legacy, https://web.archive.org/web/20091007100824/http://www.americaslibrary.gov/cgi-bin/page.cgi/es/va/sand_1

Κατηγορία:Φεστιβάλ στη Βιρτζίνια
Σεμπού

Το **Σεμπού** είναι νησί, το οποίο ανήκει στο αρχιπέλαγος των Βισάγιας, στις κεντρικές Φιλιππίνες. Με έκταση 4.468 τετραγωνικά χιλιόμετρα είναι το ένατο μεγαλύτερο νησί των Φιλιππινών και το πέμπτο μεγαλύτερο των Βισάγιας μετά το Νέγκρος, το Σαμάρ, το Πανάι και το Λέιτε. Ο κύριος οικισμός του νησιού είναι το Σεμπού με 866.171 κατοίκους (2010).

## Εξωτερικοί σύνδεσμοι
* 

Κατηγορία:Νησιά των Φιλιππίνων
Μπιγκ Ι Λάνγκστον

Ο **Έτορ Εουέν** (*Ettore Ewen*, 1 Μαρτίου 1986) είναι Αμερικανός παλαιστής και πρώην αρσιβαρίστας, που εργάζεται για την εταιρεία πάλης WWE. Στα ρινγκ που εμφανίζεται είναι γνωστός ως "Μπιγκ Ι".

## Πρόωρη ζωή
Ο Έουεν γεννήθηκε στη Φλόριντα απο Αφρό-Καραϊβικούς μετανάστες. Μεγαλώνοντας πέρασε απο διάφορα αθλήματα μέχρι που ασχολήθηκε με την άρση βαρών.

## Καριέρα στην άρση βαρών
Σε ηλικία 24 ετών, ο Εουέν συμμετείχε σε διαγωνισμό άρσης βαρών, όπου έσπασε τέσσερα ρεκόρ στη πολιτεία της Φλόριντα.
Την επόμενη χρονιά στη Πενσιλβανία κατάφερε να σπάσει άλλο ένα ρεκόρ.

## Καριέρα στο WWE
### Ξεκίνημα και τίτλοι
Το 2009 υπέγραψε συμβόλαιο με το WWE και στάλθηκε στη θυγατρική εταιρεία Florida Championship Wrestling για να εκπαιδευτεί. Το 2012, ο Μπιγκ Ι Λάνγκστον κέρδισε το Πρωτάθλημα NXT, νικώντας τον Σεθ Ρόλινς.

Τον Δεκέμβριο του 2012, έκανε το ντεμπούτο του στο Raw ως ο σωματοφύλακας της Έι Τζέι Λι. Οι δύο τους συμμάχησαν με τον Ντολφ Ζίγκλερ και συνέχισαν ως τρίο στις εμφανίσεις τους στο σόου. Τον Αύγουστο του 2013 ο Λάνγκστον συνέχισε μόνος του, αφού έγινε face (δηλαδή συμπαθής στο κοινό). Τον Νοέμβριο σε επεισόδιο του Raw, ο Λάνγκστον νίκησε τον Κέρτις Άξελ και έγινε ο νέος Διηπειρωτικός Πρωταθλητής. Συνέχισε να υπερασπίζεται το Διηπειρωτικό Πρωτάθλημα και τον Φεβρουάριο του 2014 συνέχισε να εμφανίζεται απλώς ως "Μπιγκ Ι". Τον Μάιο έχασε το πρωτάθλημα απο τον Μπαντ Νιούζ Μπάρετ. Το καλοκαίρι ο Μπιγκ Ι ξεκίνησε μια κόντρα με τον Ρούσεβ. Σε δύο περιπτώσεις ο Μπιγκ Ι έχασε απο τον Ρούσεβ, τελειώνοντας έτσι τη κόντρα τους.

### Νίου Ντέι
Το 2014, ο Μπιγκ Ι συμμετείχε στην ομάδα "Νίου Ντέι", μαζί με τους Κόφι Κίνγκστον και Εξέβιερ Γουντς. Οι τρεις τους, κατάφεραν να τραβήξουν την προσοχή του κοινού και να κατακτήσουν το Ομαδικό Πρωτάθλημα WWE 10 φορές. 

## Πηγές
* Προφίλ στο Prowrestling.about 

Κατηγορία:Επαγγελματίες παλαιστές του WWE
Παλαουάν

Το **Παλαουάν** είναι το πέμπτο μεγαλύτερο νησί των Φιλιππινών με έκταση 12.189 τετραγωνικά χιλιόμετρα. Ο κύριος οικισμός του νησιού είναι το Πουέρτο Πρινσέσα με 222.673 κατοίκους (2010).

## Εξωτερικοί σύνδεσμοι
* 

Κατηγορία:Νησιά των Φιλιππίνων
Κάστρο Τρεμουλά

Το **Κάστρο Τρεμουλά** είναι φράγκικο κτίσμα, ερειπωμένο σήμερα, που βρίσκεται στα Καλάβρυτα απέναντι από το Κάστρο των Καλαβρύτων, πάνω σε μια παρυφάδα του Χελμού που ανομάζεται Τρεμουλάς. Το όνομα Τρεμουλάς προέρχεται απο παραφθορά του γαλλικού ονόματος του κατασκευαστή του που λεγόταν "Λα Τρεμουάιγ". 

Πιστεύεται ότι κτίστηκε τον 14ο αιώνα από τον Νικολά ντε Λα Τρεμουάιγ, απόγονο της οικογένειας των βαρώνων της Χαλανδρίτσας. Υπάρχει και η εκδοχή ότι ίσως χτίστηκε από άλλο μέλος της οικογένειας. Ο Νικόλαος ήταν φεουδάρχης της Μιτόπολης και άλλων περιοχών, αναφέρεται και βαρώνος της Χαλανδρίτσας, και πιθανότατα είχε και στην περιοχή τιμάρια. 

Ο ιστορικός Γ. Παπανδρέου εκφράζει την άποψη ότι στη Βαρωνία των Καλαβρύτων μετά τον Ιωάννη ντε Τουρναί η οικογένεια Τουρναί έμεινε χωρίς απογόνους και η βαρωνία πέρασε στους Λα Τρεμουάιγ. Η άποψη αυτή δικαιολογεί το χτίσιμο του πύργου σε αυτή την περιοχή.

## Παραπομπές


Τρεμουλα
Τρεμουλα
Κατηγορία:Καλάβρυτα
Κατηγορία:Δήμος Καλαβρύτων
Κατηγορία:Βαρωνία των Καλαβρύτων
Bent Out Of Shape

***Bent Out of Shape*** είναι ο τίτλος του έβδομου στούντιο δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Αύγουστο του 1983 μέσω της δισκογραφικής εταιρείας "Polydor".

Ο δίσκος ηχογραφήθηκε στα "Sweet Silence Studios" της Κοπενχάγης, το Μάιο και τον Ιούνιο του 1983 και συνεχίζει στο μουσικό στυλ των προηγούμενων δύο δίσκων του συγκροτήματος με το μελωδικό χαρντ ροκ να κυριαρχεί, στραμμένο κυρίως, προς την αγορά των Ηνωμένων Πολιτειών. Με αυτή την προσπάθεια, οι Rainbow τελείωσαν την πρώτη περίοδο της καριέρας τους, αφού μετά την περιοδεία για την προώθηση του "*Bent Out of Shape*", ο Ρίτσι Μπλάκμορ και ο Ρότζερ Γκλόβερ αποχώρησαν για να επανενωθούν με τους Deep Purple.
Ο δίσκος γνώρισε αρκετή εμπορική επιτυχία αφού έγινε ασημένιος στη Μεγάλη Βρετανία και ανέβηκε στο αμερικανικό Top-40, ενώ περιείχε δύο σινγκλ, τα "*Street of Dreams*" και "*Can't Let You Go*" τα οποία ανέβηκαν στα βρετανικά τσαρτ. Το βίντεο κλιπ του "*Street of Dreams*" παρουσίαζε σκηνές ύπνωσης και γι' αυτό το λόγο απαγορεύτηκε από το MTV.
Οι εκτελέσεις των τραγουδιών ήταν μεγαλύτερες σε διάρκεια στην έκδοση της κασέτας σε σύγκριση με αυτές που βρισκόταν στο δίσκο βινυλίου.
Αυτός ήταν ο μοναδικός δίσκος του συγκροτήματος με το ντράμερ Τσακ Μπούρτζι στη σύνθεση του, αφού αντικατέστησε τον Μπόμπι Ροντινέλι πριν ξεκινήσουν οι ηχογραφήσεις του δίσκου. Ο Μπούρτζι επανήλθε στο συγκρότημα κατά τη δεύτερη περίοδο των Rainbow (1993 - 1997), αντικαθιστώντας τον Τζον Ο' Ράιλι, χωρίς να ηχογραφήσει κάποιο δίσκο.

## Τραγούδια
1. **Stranded** *(Blackmore, Turner)* - 4:25
2. **Can't Let You Go** *(Blackmore, Turner, Rosenthal)* - 4:18
3. **Fool for the Night** *(Blackmore, Turner)* - 4:04
4. **Fire Dance** *(Blackmore, Turner, Glover, Rosenthal)* - 4:30
5. **Anybody There** *(Blackmore)* - 2:36
6. **Desperate Heart** *(Blackmore, Turner)* - 4:00
7. **Street of Dreams** *(Blackmore, Turner)* - 4:23
8. **Drinking with the Devil** *(Blackmore, Turner)* - 3:41
9. **Snowman** *(Blake arr. Blackmore)* - 4:33
10. **Make Your Move** *(Blackmore, Turner)* - 3:55

## Θέσεις τσαρτ

## Βραβεία
***Bent Out Of Shape*** *(άλμπουμ)*
Ηνωμένο Βασίλειο (*BPI Certification*): Ασημένιος

## Μέλη των Rainbow
Η σύνθεση του συγκροτήματος κατά την ηχογράφηση του "***Bent Out of Shape***" είχε την εξής μορφή:
**[[Τζο Λιν Τέρνερ]]** - *φωνητικά*
**[[Ρίτσι Μπλάκμορ]]** - *κιθάρα*, *μπάσο*
**[[Ντέηβιντ Ρόσενθαλ]]** - *πλήκτρα*
**[[Ρότζερ Γκλόβερ]]** - *μπάσο*
**Τσακ Μπούρτζι** - *τύμπανα*

## Πηγές
* Allmusic review
* Sputnik Music review
* Encyclopaedia Metallum review
* Βρετανικά τσαρτ
* Σουηδικά τσαρτ
* Ολλανδικά τσαρτ
* Νορβηγικά τσαρτ
* Αμερικανικά τσαρτ
* Γερμανικά τσαρτ

Κατηγορία:Δισκογραφία των Rainbow
Κατηγορία:Άλμπουμ του 1983
Λίμνη Σουπίριορ

Η λίμνη **Σουπίριορ** ή **Σουπήριορ** (αγγλικά: *Lake Superior*, γαλλικά: *Lac Supérieur*, Ανωτέρα Λίμνη) είναι η μεγαλύτερη από τις Μεγάλες Λίμνες σύμφωνα με τον παραδοσιακό διαχωρισμό, δηλαδή η λίμνη Μίσιγκαν και η λίμνη Χιούρον θεωρούνται δύο διαφορετικά συστήματα. Επίσης, είναι η μεγαλύτερη λίμνη γλυκού νερού σε έκταση και η τρίτη μεγαλύτερη σε όγκο. Βρίσκεται στη βόρεια Αμερική και σχηματίζει μέρος των συνόρων Καναδά και Ηνωμένων Πολιτειών. Η λίμνη είναι τόσο μεγάλη ώστε να δημιουργεί τοπικά ωκεάνιο κλίμα.

## Παραπομπές



Κατηγορία:Μεγάλες Λίμνες
Κατηγορία:Λίμνες του Καναδά
Κατηγορία:Λίμνες των Ηνωμένων Πολιτειών
Ιωάννης Ασάν Ζαχαρίας

Ο **Ιωάννης Ασάν(ης) Ζαχαρίας** (απεβ. 1469) καταγόταν από τη γενοβέζικη Οικογένεια Ζαχαρία, ηγεμόνων στον Ελληνικό χώρο κατά τη Φραγκοκρατία. Ήταν διεκδικητής του θρόνου του Πριγκιπάτου της Αχαΐας από το Δεσποτάτο του Μυστρά.

## Βιογραφία
Ήταν γιος του τελευταίου Πρίγκιπα της Αχαΐας Κεντυρίωνα Β΄ Ζαχαρία από τον γάμο του με μία άγνωστη αρχόντισσα της μεγάλης οικογένειας των Ασενιδών-Παλαιολόγων. Όταν το Πριγκιπάτο κατέρρευσε και καταλήφθηκε από τους Βυζαντινούς, ο Ιωάννης αιχμαλωτίστηκε από τον Θωμά Παλαιολόγο δεσπότη του Μωρέως.

Ευρισκόμενος στον Αετό ανακηρύσσεται Πρίγκιπας της Αχαΐας με το όνομα **Κεντυρίων Γ΄** και ξεκίνησε επανάσταση κατά του Δεσποτάτου. Το 1454 κατέφυγε στη Μεθώνη. Πέθανε στη Ρώμη το 1469. 

## Παραπομπές


## Πηγές
* *Ιστορία της πόλεως Πατρών από αρχαιοτάτων χρόνων μέχρι το 1821*, Στέφανος Θωμόπουλος, επιμέλεια Βασίλη Κ. Λάζαρη, Αχαϊκές εκδόσεις, ISBN 9607960084

Ιωαννης Ασαν
Κατηγορία:Πρόσωπα του Δεσποτάτου του Μορέως
Κατηγορία:Πρίγκιπες της Αχαΐας
Κατηγορία:Βυζαντινοί του 15ου αιώνα
Γεώργιος Βογιατζής

Ο **Γεώργιος Βογιατζής** (Κονίστρες Εύβοιας, 1913 - 29 Μαΐου 2003) ήταν Έλληνας πολιτικός που διατέλεσε βουλευτής Ευβοίας από το 1974 ως το 1985, υπουργός Εμπορικής Ναυτιλίας σε δύο κυβερνήσεις του Κωνσταντίνου Καραμανλή.

## Πρώτα χρόνια, σπουδές και επαγγελματική σταδιοδρομία
Ήταν γιος του Περικλή Βογιατζή και της Ελένης. Σπούδασε πολιτικός μηχανικός στο ΕΜΠ και αγρονόμος τοπογράφος μηχανικός. Απέκτησε επίσης μεταπτυχιακούς τίτλους από τα Πολυτεχνεία της Ζυρίχης και του Μιλάνου. Από το 1949 ως το 1951 υπηρέτησε ως πρόεδρος του Τεχνικού Επιμελητηρίου Ελλάδος.

## Πολιτική σταδιοδρομία
Εξελέγη για πρώτη φορά βουλευτής Ευβοίας το 1946 με το Λαϊκό Κόμμα  και επανεκλεγόταν συνεχώς στην ίδια έδρα μέχρι και το 1981. Διετέλεσε επίσης ευρωβουλευτής με τη Νέα Δημοκρατία στην πρώτη εκπροσώπηση της Ελλάδας στο Ευρωπαϊκό Κοινοβούλιο και αντιπρόεδρος του Ευρωπαϊκού Λαϊκού Κόμματος. 

Ο Βογιατζής ανέλαβε για πρώτη φορά υπουργός στην κυβέρνηση του Παπάγου , υπηρετώντας ως υπουργός Εμπορικής Ναυτιλίας, από τις 11 Απριλίου 1954 ως τις 29 Φεβρουαρίου 1956.

Στην κυβέρνηση Καραμανλή του 1958 υπηρέτησε ως υπουργός Εθνικής Παιδείας και Θρησκευμάτων από τις 17 Μαΐου 1958 ως τις 20 Σεπτεμβρίου 1961. Κατά τη θητεία του στο υπουργείο Παιδείας υπέγραψε εγκύκλιο, βάσει της οποίας η εν χρω κουρά των μαθητών στα σχολεία δεν ήταν πλέον υποχρεωτική .

Για τελευταία φορά θήτευσε σε κυβερνητικό αξίωμα όταν έγινε υπουργός Μεταφορών και Επικοινωνιών στην πρώτη κυβέρνηση Καραμανλή μετά τη Μεταπολίτευση, από τις 21 Νοεμβρίου 1974 ως τις 3 Αυγούστου 1976 και Συγκοινωνιών (απλώς μετονομάστηκε το υπουργείο) από τις 3 Αυγούστου 1976 ως τις 28 Νοεμβρίου 1977.

Πέθανε στο Νοσηλευτικό Ίδρυμα Μετοχικού Ταμείου Στρατού (ΝΙΜΤΣ) στην Αθήνα σε ηλικία 90 ετών στις 29 Μαΐου 2003. Η κηδεία του έγινε στην πρωτεύουσα στις 31 Μαΐου από τον ιερό ναό Αγίων Θεοδώρων του Πρώτου Νεκροταφείου Αθηνών.  Ήταν παντρεμένος με την Αικατερίνη Βογιατζή.

## Παραπομπές


## Εξωτερικοί σύνδεσμοι
*  Βιογραφία , Προσωπικότητες του Δήμου Κύμης-Αλιβερίου, ανάκτηση 31-3-2013.

Κατηγορία:Έλληνες υπουργοί Εμπορικής Ναυτιλίας
Κατηγορία:Βουλευτές Ευβοίας
Κατηγορία:Βουλευτές εκλεγμένοι με το Λαϊκό Κόμμα
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Ευρωβουλευτές εκλεγμένοι με τη Νέα Δημοκρατία
Κατηγορία:Ευρωβουλευτές της Ελλάδας εκλεγμένοι την περίοδο 1981-1984
LI

Η συντομογραφία λατινικών χαρακτήρων **LI** ή **Li** ή **li** μπορεί να αναφέρεται :

## Γεωγραφικοί προσδιορισμοί
* Στο Λίχτενσταϊν, χώρα κατά ISO-3166
** Στον .li top-level domain κωδικό για το Λίχτενσταϊν στο διαδίκτυο.
* Στη Λιβερία κατά FIPS 10-4 country code.
* Στο Λιβόρνο, ως διακριτικό κυκλοφορίας οχημάτων.
* Στο Λονγκ Άιλαντ, νησί της πολιτείας της Νέας Υόρκης.

## Άλλες χρήσεις
* Στο Ρωμαϊκό σύστημα αρίθμησης, ο αριθμός 51.
* Στο Λίθιο, χημικό στοιχείο ως **Li**.
* Στη Λιμβουργιανή γλώσσα κατά ISO 639-1 ως **li**.
* Στον 954 Λι, (954 Li) αστεροειδή.
Μπόρα Μπόρα

Η **Μπόρα Μπόρα** (Bora Bora) είναι νησί το οποίο ανήκει στις υπήνεμες νήσους των νήσων Εταιρείας της Γαλλικής Πολυνησίας, μια υπερπόντια γαλλική αποικία στον Ειρηνικό. Το νησί απέχει από τη Παπεέτε περίπου 230 χιλιόμετρα και περιβάλλεται από μια λιμνοθάλασσα και ένα κοραλλιογενή ύφαλο. Το νησί είναι υπόλειμμα ενός σβησμένου ηφαιστείου και έχει δύο κορυφές, το ορός Παχία και το όρος Οτεμάνου, το ψηλότερο με ύψος 727 μέτρων.

Η Μπόρα Μπόρα είναι σημαντικός τουριστικός προορισμός σε διεθνές επίπεδο, γνωστός για τα πολυτελή ξενοδοχεία του. Ο κύριος οικισμός στο νησί είναι το Βαϊτάπε, στο δυτικό άκρο του κύριου νησιού. Η παραγωγή στο νησί είναι περιορισμένη και είναι κυρίως αλιεύματα από τις κοντινές θάλασσες και φυτείες κοκοφοινίκων, πηγή του κόπρα. Ο πληθυσμός σύμφωνα με την απογραφή του 2008 είναι 8.880 κάτοικοι.

## Παραπομπές


## Εξωτερικοί σύνδεσμοι
* 

Κατηγορία:Νήσοι Εταιρείας
Πέταλο

Το **πέταλο** είναι συνήθως ένα σιδερένιο αντικείμενο σχεδιασμένο για να προσαρμόζεται στις οπλές των αλόγων, με σκοπό τη προστασία των πελμάτων τους. Η τοποθέτηση των πετάλων γίνεται από τον πεταλωτή. Θεωρείται σύμβολο της τύχης.
## Λαογραφικά του πέταλου
Από την ύστερη αρχαιότητα έχουμε παραδόσεις για χρήση πετάλου. Σε μαγικούς παπύρους απαντάται μαρτυρία για χρήση πετάλου χρυσού, αργυρού, μολύβδινου, κασιτέρινου, σε φυλακτήρια για δαίμονες και φαντάσματα, σε φιλτροκαταδεσμούς, με σκοπό την εκπλήρωση άλλων επιθυμιών, και σε μαντικές ενέργειες.
Το πέταλο ευρέως χρησιμοποιείται ως προφυλακτικό μέσο από τη βασκανία. Έστι το κρεμούν για γούρι ή στις πόρτες ψηλά ή πίσω από αυτές και στην εισοδο του στάβλου. Η μαία το θέτει στο προσκέφαλο μωρού ή στην οσφυακή χώρα της λεχώνας. Τίθεται πάνω σε ζώα, και ως φυλακτήριο των ανθρώπων για αποτροπή της συκοφαντίας, επήρειας δαιμονικων όντων, με σκοπό την αποτροπή επικείμενης καταστροφής του αγρού, αν πέράσει κάποιος γυμνός μέσα από χωράφι σπαρμένο διά δημητριακών και κόψει στάχυ, αν στην εορτή του Αγ. Ιωάννου του Προδρόμου (24 Ιουνίου) περάσει από χωράφι και σπείρει πέταλα. Στην λαϊκή ιατρική για τη θεραπεία της σπλήνας χρησιμοποιείται πυρωμένο πέταλο.

## Παραπομπές


## Πηγές
*Άννα Παπαμιχαήλ, «Χρήσις των μεταλλών εις μαγικάς, δεισιδαίμονας και άλλας ενεργείας εις τον κοινωνικόν βίον του λαού», Επετηρίς του Λαογραφικού Αρχείου της Ακαδημίας Αθηνών, τομ.15-16 (1962-1963)σελ.62-91

Κατηγορία:Άλογα
Κατηγορία:Υποδήματα
Μιντόρο

Το **Μιντόρο** είναι νησί των Φιλιππίνων το οποίο βρίσκεται νοτιοδυτικά του Λουσόν και βορειοανατολικά του Παλαουάν. Με έκταση 10.572 τετραγωνικά χιλιόμετρα είναι το έβδομο μεγαλύτερο μετά το Λουσόν, το Μιντανάο, το Νέγκρος, το Σαμάρ, το Παλαουάν και το Πανάι. Ο κύριος οικισμός του νησιού είναι το Καλαπάν με 124.173 κατοίκους (2010).

## Εξωτερικοί σύνδεσμοι
* 

Κατηγορία:Νησιά των Φιλιππίνων
Σκωτική Ποδοσφαιρική Ομοσπονδία

Η **Σκωτική Ποδοσφαιρική Ομοσπονδία** (αγγλικά: *Scottish Football Association*, SFA, σκωτικά: *Comann Ball-coise na h-Alba*) αποτελεί τον ανώτατο οργανισμό διοίκησης του ποδοσφαίρου στη Σκωτία. Είναι υπεύθυνη για την εποπτεία και την ανάπτυξη του ποδοσφαίρου στη Σκωτία. Ιδρύθηκε το 1873, όντας η δεύτερη παλαιότερη εθνική ομοσπονδία στον κόσμο (μετά την Αγγλική).

Η Σκωτική Ποδοσφαιρική Ομοσπονδία κατέχει μόνιμη έδρα στο Διεθνές Ποδοσφαιρικό Συμβούλιο (IFAB), το οποίο είναι υπεύθυνο για τους κανονισμούς του Παιχνιδιού. Είναι επίσης μέλος της FIFA και της UEFA. Εδρεύει στο Χάμπντεν Παρκ της Γλασκόβης.

Η Σκωτική Ποδοσφαιρική Ομοσπονδία είναι υπεύθυνη για την Εθνική Σκωτίας και για το Κύπελλο Σκωτίας.

## Ιστορία
Μετά τη δημιουργία των πρώτων ποδοσφαιρικών σωματείων της Σκωτίας τη δεκαετία του 1860, το ποδόσφαιρο γνώρισε μια ραγδαία ανάπτυξη, αλλά δεν υπήρχε κάποια επίσημη δομή και οι αγώνες συχνά προγραμματίζονταν με ένα τυχαίο και ακανόνιστο τρόπο. Η Κουίνς Παρκ ΦΚ, μια ομάδα της Γλασκόβης που ιδρύθηκε το 1867, ανέλαβε πρωτοβουλία και δημοσίευσε μια διαφήμιση σε μια εφημερίδα της πόλης το 1873. Επτά ομάδες, (Κουίνς Παρκ ΦΚ, Κλάιντσντεϊλ ΦΚ, Βέιλ οφ Λίβεν ΦΚ, Ντάμπρεκ ΦΚ, Θερντ Λάναρκ ΑΚ, Ίστερν ΦΚ και Γκρανβίλ ΦΚ) – πραγματοποίησαν μια συνάντηση στις 13 Μαρτίου 1873. Επιπρόσθετα, η Κιλμάρνοκ ΦΚ έστειλε επιστολή δηλώνοντας την προθυμία της να συμμετάσχει. 

Εκείνη τη ημέρα, οι οχτώ ομάδες ίδρυσαν την Σκωτική Ποδοσφαιρική Ομοσπονδία και αποφάσισαν ότι τα σωματεία που εκπροσωπούνται εδώ εντάσσονται οι ίδιοι σε μια ομοσπονδία για την προώθηση του ποδοσφαίρου, σύμφωνα με τους κανόνες της Ποδοσφαιρικής Ομοσπονδίας της Αγγλίας και ότι οι σύλλογοι που συνδέονται με την ομοσπονδία θα συμμετάσχουν σε μια διοργάνωση κυπέλλου με την επιτροπή να αποφασίζει τους κανονισμούς της διοργάνωσης.

## Παραπομπές


## Εξωτερικοί σύνδεσμοι
*  

Κατηγορία:Ποδοσφαιρικές ομοσπονδίες Σκωτίας
Κατηγορία:Ομοσπονδίες μέλη της ΟΥΕΦΑ
Ιρλανδική Ποδοσφαιρική Ομοσπονδία

Η **Ιρλανδική Ποδοσφαιρική Ομοσπονδία** (αγγλικά: *Irish Football Association - IFA*) είναι το ανώτατο όργανο διοίκησης του ποδοσφαίρου στη Βόρεια Ιρλανδία. Υπήρξε το ανώτατο διοικητικό όργανο ολόκληρης της Ιρλανδίας. Δεν πρέπει να συγχέεται με τη Ποδοσφαιρική Ομοσπονδία Ιρλανδίας, η οποία είναι το ανώτατο όργανο διοίκησης του ποδοσφαίρου στη Δημοκρατία της Ιρλανδίας. 

## Ίδρυση
Η Ιρλανδική Ποδοσφαιρική Ομοσπονδία ιδρύθηκε το 1880 από τις ποδοσφαιρικές ομάδες κυρίως από την περιοχή του Μπέλφαστ. Αρχικά λειτουργούσε σαν διοργανωτής των αθλημάτων σε όλη την Ιρλανδία. Η Κλίφτονβιλ ΦΚ κάλεσε σε μια συνάντηση άλλα ποδοσφαιρικά σωματία που ακολουθούσαν τους κανόνες που όριζε η Ποδοσφαιρική Ομοσπονδία Σκωτίας. Κατά τη συνάντηση αυτή, στις 18 Νοεμβρίου του ίδιου έτους, δημιουργήθηκε η Ιρλανδική Ποδοσφαιρική Ομοσπονδία, όντας η τέταρτη παλαιότερη εθνική ομοσπονδία στον κόσμο.

Πρώτη απόφαση της Ομοσπονδίας ήταν η διοργάνωση ενός κυπέλλου, παρόμοια με το Κύπελλο Αγγλίας και το Κύπελλο Σκωτίας, που ονομάζεται Ιρλανδικό Κύπελλο. Δύο χρόνια αργότερα, η Εθνική Ομάδα έδωσε τον πρώτο διεθνή αγώνα της με αντίπαλο την Εθνική Αγγλίας, χάνοντας 13-0 (το οποίο παραμένει ρεκόρ και για τις δύο ομάδας: μεγαλύτερη νίκη για την Αγγλία και μεγαλύτερη ήττα για την Ιρλανδία).

## Έμβλημα
Το έμβλημα της Ιρλανδικής Ποδοσφαιρικής Ομοσπονδίας έχει εξελιχθεί με την πάροδο του χρόνου.


 IFA badge original.svg|Παλαιότερο


## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές ομοσπονδίες Βόρειας Ιρλανδίας
Βορεια Ιρλανδια
Ορμίσδας Δ΄ της Περσίας

Ο **Ορμίσδας Δ' της Περσίας** (540 - 590) ήταν βασιλιάς της αυτοκρατορίας της Σασσανιδών από το 579 έως το 590. Ήταν γιος και διάδοχος του Χοσρόη Α'.

## Βιογραφία
Σύμφωνα με ορισμένες πηγές η μητέρα του ήταν κόρη Τούρκου χαγάνου, ωστόσο αυτό έχει απορριφθεί από την Encyclopædia Iranica, η οποία δηλώνει ότι ο Ορμίσδας γεννήθηκε το 540, 30 χρόνια πριν το γάμο του Χοσρόη.

Ο Ορμίσδας Δ' κληρονόμησε από τον πατέρα του τους μακροχρόνιους πολέμους του με τη Βυζαντινή Αυτοκρατορία και τους συνέχισε με ακόμα μεγαλύτερη επιμονή. Είχε απορρίψει τη συνθήκη ειρήνης που σχεδίαζε να υπογράψει ο ηλικιωμένος Χοσρόης Α' πριν τον θάνατό του αλλά συνάντησε έντονη αντίσταση γνωρίζοντας απανωτές ήττες από τον ικανό αυτοκράτορα Μαυρίκιο. Σε αντίθεση με την αδιαλλαξία του, απέναντι στο Βυζάντιο, στην εσωτερική θρησκευτική του πολιτική στάθηκε αρκετά ανεκτικός με τους οπαδούς των άλλων θρησκειών εκτός του Ζωροαστρισμού, ειδικά με τους χριστιανούς. Το 590 ο ένδοξος Πέρσης στρατηγός **Μπαχράμ Τσουμπίν** ανέτρεψε τον Ορμίσδα αναλαμβάνοντας ο ίδιος την βασιλική εξουσία ως Βραχάμ Στ'. Ο ίδιος ο Ορμίσδας δολοφονήθηκε από τον Μπαχράμ Τσουμπίν, κατά άλλους από τον γιο του Χοσρόη, αργότερα μαζί με τους υπόλοιπους γιους του. Μετά το πραξικόπημα ο μεγαλύτερος γιος και νόμιμος διάδοχος του Περσικού θρόνου Χοσρόης Β' κατέφυγε στον προαιώνιο εχθρό των Περσών στον Βυζαντινό αυτοκράτορα Μαυρίκιο ο οποίος θα τον βοηθήσει να αποκατασταθεί στον θρόνο του.

## Παραπομπές


## Πηγές
**Μεγάλη παγκόσμιος εγκυκλοπαίδεια, Γ΄ έκδοση Σεπτέμβριος 1978.*
**Βυζαντινοί αυτοκράτορες, του Ηλία Γ.Λάσκαρη (1995)*
**Beate Dignas, Engelbert Winter, Rome and Persia in late antiquity: neighbours and rivals, (Cambridge University Press, 2007), 42.*
**Theodor Nöldeke, Geschichte d. Perser und Araber unter den Sasaniden, 264 ff.*
**Edwards, Iorwerth Eiddon Stephen (1970). The Cambridge Ancient History. Cambridge University Press. p. 102. ISBN 0-521-32591-9*

Κατηγορία:Πέρσες βασιλείς
Κατηγορία:Δυναστεία των Σασσανιδών
Ποδοσφαιρική Ομοσπονδία Ουαλίας

Η **Ποδοσφαιρική Ομοσπονδία της Ουαλίας** (αγγλικά: *Football Association of Wales*, FAW, ουαλικά: *Cymdeithas Bêl-droed Cymru*, CBD) είναι το ανώτατο όργανο διοίκησης του ποδοσφαίρου στην Ουαλία. Είναι μέλος της FIFA και της UEFA. Κατέχει μόνιμη έδρα στο Διεθνές Ποδοσφαιρικό Συμβούλιο (IFAB), το οποίο είναι υπεύθυνο για τους κανονισμούς του Παιχνιδιού. Ιδρύθηκε το 1876 και είναι η τρίτη παλαιότερη εθνική ομοσπονδία στον κόσμο. Είναι υπεύθυνη για την οργάνωση και διοίκηση των εθνικών ομάδων ανδρών, γυναικών και νέων.

## Ιστορία
Η Ποδοσφαιρική Ομοσπονδία της Ουαλίας ιδρύθηκε σε μια συνάντηση στις 2 Φεβρουαρίου 1876 στο ξενοδοχείο Wynnstay Arms στο Ρέξαμ, αρχικά για να επισημοποιήσουν τις ρυθμίσεις για την προσεχή αγώνα εναντίον της Σκωτίας.

Τον Μάιο του 1876, σε μια νέα συνάντηση, αυτή τη φορά στην αίθουσα χορού του ομώνυμου ξενοδοχείου Wynnstay Hotel Arms στο Ruabon όπου συμφωνήθηκε το όνομα «Ποδοσφαιρική Ομοσπονδία Ουαλίας» και συντάχθηκε το καταστατικό.

## Έμβλημα
Το έμβλημα της ομοσπονδίας αποτελείται από τον Ουαλικό Δράκο, περιτριγυρισμένο από νάρκισσους μέσα σε θυρεό, ενώ στο κάτω μέρος εμπεριέχει κορδέλα με την επιγραφή *gorau chwarae cyd chwarae* που στα ουαλικά σημαίνει *καλύτερο παιχνίδι συνεργατικό παιχνίδι*. Στη νέα του εκδοχή, που παρουσιάστηκε το 2010, προβλέπεται και η προσθήκη της ονομασίας της ομοσπονδίας στην αγγλική γλώσσα *FA Wales* και *CBD Cymru* από το *Cymdeithas Bêl-droed Cymru* που στα ουαλικά σημαίνει *Κοινωνία Ποδο-σφαίρου Ουαλίας*.

## Παραπομπές


## Εξωτερικοί σύνδεσμοι
* 

Κατηγορία:Ποδοσφαιρικές ομοσπονδίες Ουαλίας
Ουαλια
Μίεζα

Η **Μίεζα** «Ιερό των Νυμφών» ήταν ιερός χώρος της αρχαίας Μακεδονίας, όπου ο Αριστοτέλης δίδαξε τον Μέγα Αλέξανδρο μεταξύ 343 π.Χ.- 340 π.Χ. καθ' υπόδειξιν του πατέρα του Φιλίππου. Σε αντάλλαγμα, ο Φίλιππος ανοικοδόμησε και απελευθέρωσε τους πολίτες των Σταγείρων, της πατρίδας του Αριστοτέλη, η οποία είχε ισοπεδωθεί από προηγούμενη κατάκτηση σε όλη την Ελλάδα και τη Μακεδονία. 
μικρογραφία|αριστερά|Περιπατητική Σχολή του Αριστοτέλη στη Μίεζα

Ο Κλαύδιος Πτολεμαίος κατατάσσει τη Μίεζα στις πόλεις της Ημαθίας. Ο Στέφανος ο Βυζάντιος, αντίθετα, αντλώντας τις πληροφορίες του προφανώς από τον Θεαγένη, το αναφέρει ως «τόπος Στρυμόνος» και προσθέτει ότι μερικές φορές ονομαζόταν Στρυμώνιο. Η τοποθεσία όπου βρισκόταν κάποτε η Μίεζα είναι η σύγχρονη Λευκάδια, κοντά στη σύγχρονη πόλη Νάουσα στη Μακεδονία και αποτελεί αντικείμενο αρχαιολογικών ανασκαφών από το 1954.

Η Μίεζα πήρε το όνομά της από τη Μίεζα, στην αρχαία μακεδονική μυθολογία, κόρη του Βέρη και αδελφή του Όλγανου και της Βέροιας. Εκεί βρισκόταν το σπίτι του Πευκέστα, εταίρου του Μέγα Αλέξανδρου.

Οι μαθητές, που εκπαιδεύτηκαν στη Μίεζα, περιλαμβάνουν τον Ηφαιστίωνα, τον Πτολεμαίο Α' Σώτηρ, τον Κάσσανδρο και τον Κλείτο τον Μέλα.

## Παραπομπές


## Πηγές
* Πλίνιος ο Πρεσβύτερος, Φυσική Ιστορία 31.30

## Εξωτερικοί σύνδεσμοι
* Οδυσσεύς , ιστοσελίδα Υπουργείου Πολιτισμού 
*  livius.org 

Κατηγορία:Αρχαία Βοττιαία
Κατηγορία:Πόλεις της αρχαίας Μακεδονίας
Κατηγορία:Τοποθεσίες της Ελληνικής Μυθολογίας
Κατηγορία:Αρχαίοι ελληνικοί αρχαιολογικοί τόποι στην Ελλάδα
Μάχη στο Καρύδι

Η **Μάχη στο Καρύδι** ήταν μία πολεμική σύγκρουση, που έγινε το 1258 μεταξύ του Πριγκιπάτου της Αχαΐας και των υποτελών του. Η εμφύλια μάχη έγινε στο όρος Καρύδι, ανάμεσα στην Αθήνα και τα Μέγαρα.

Ο Γουλιέλμος Β΄ Βιλλεαρδουίνος ήταν νυμφευμένος με την Καριντάνα νταλλε Κάρτσερι, η οποία το 1255 κληρονόμησε το βόρειο τμήμα της Εύβοιας με τους Ωρεούς, ένα από τα τρία μέρη της Εύβοιας, από τον Μαρίνο Α΄ νταλε Κάρτσερι. Ο Γουλιέλμος Β΄ τότε διεκδίκησε τη κληρονομία της γυναίκας του από τους δύο άλλους τριτημόριους, της Χαλκίδας και της Καρύστου, που όμως είχαν την υποστήριξη της Βενετίας. Ο Γουλιέλμος Β΄ κάλεσε τους δύο αντιρρησίες τριάρχους Γουλιέλμο Α΄ ντα Βερόνα και ο Ναρζότο νταλε Κάρτσερι να συναντηθούν, όπως και έγινε, αλλά τους συνέλαβε. Μετά από αυτό, οι υπόλοιποι ιππότες της Εύβοιας αντέδρασαν και ξεκίνησε πόλεμος μεταξύ του Πριγκιπάτου και της Εύβοιας με τους συμμάχους της βαρόνους.

Ο Γουλιέλμος Β΄ το 1258 εισέβαλε στην Αττική, αλλά στο όρος Καρύδι έτρεξε να τον αντιμετωπίσει ο στρατός των συμμάχων βαρόνων. Αυτός ήταν υπό την αρχηγία του δούκα των Αθηνών Γκυ Α΄ ντε Λα Ρος, που είχε τη βοήθεια των Ουμπερτίνο Παλαβιτσίνι μαρκησίου της Βοδονίτσας, Γοδεφρείδου του Μπρυγέρ βαρόνου της Καρύταινας, Θωμά ντ' Ωτρεμανκούρ βαρόνου των Σαλώνων και του Γουλιέλμος ντε λα Ρος βαρόνου της Βελιγοστής & του Δαμαλά.

Η μάχη κατέληξε σε συντριπτική νίκη του Γουλιέλμου Β΄ και του στρατού του Πριγκιπάτου, που ανάγκασε τον δούκα των Αθηνών να τραπεί σε φυγή· στη μάχη σκοτώθηκε ο βαρόνος του Πριγκιπάτου Γιλβέρτος ντε Κορ.

Στην συνέχεια ο Γουλιέλμος Β΄ κάλεσε τους ηττημένους στην Κούρτη για να τιμωρηθούν, όπως και πήγαν. Όλοι δήλωσαν εκ νέου υποταγή στον πρίγκιπα και συγχωρέθηκαν, εκτός από τον βαρόνο της Καρύταινας, που ο Γουλιέλμος Β΄ -μετά από πιέσεις των υπόλοιπων βαρόνων- τον συγχώρεσε, αλλά του περιόρισε τις εξουσίες.

## Πηγές
* Δημητρίου Σ. Μπελέζου, Παγκόσμια Ιστορία, 2004, Η Λατινοκρατία στην Ελλάδα, περιοδικό Ιστορικά Θέματα, εκδόσεις Περισκόπιο, ISBN 960-8345-16-2

## Παραπομπές


Κατηγορία:Μάχες του Πριγκιπάτου της Αχαΐας
Κατηγορία:Μάχες του Δουκάτου των Αθηνών
Κατηγορία:Μαρκιωνία της Βοδονίτσας
Finyl Vinyl

**Finyl Vinyl** είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε τον Μάρτιο του 1986 μέσω της δισκογραφικής εταιρείας "Polydor". Η κυκλοφορία του άλμπουμ έγινε δύο χρόνια μετά τη διάλυση του συγκροτήματος και σκοπός ήταν να καλύψει τις ζωντανές εμφανίσεις των Rainbow από το 1978 μέχρι το 1984, αφού τις ζωντανές εμφανίσεις της πρώτης τριετίας του συγκροτήματος παρουσίαζε το "*[[Rainbow On Stage]]*".

Οι ηχογραφήσεις προέρχονται από εμφανίσεις των Rainbow το 1978 στην Ατλάντα και το 1982 στο Σαν Αντόνιο των Ηνωμένων Πολιτειών, το 1980 στο φεστιβάλ "Monsters of Rock" στο Ντόνινγκτον της Αγγλίας, το 1981 στο Νασσάου στις Μπαχάμες και το 1984 στο Τόκιο, ενώ περιέχει και δύο τραγούδια τα οποία δεν είχαν συμπεριληφθεί σε δίσκους αλλά μόνο σε σινγκλ του συγκροτήματος.

Η φωτογραφία στο εξώφυλλο του δίσκου δείχνει τον Ρίτσι Μπλάκμορ να κάθεται στη σκηνή μετά τη συναυλία του συγκροτήματος στις 9 Νοεμβρίου 1982, στο Βερολίνο.

## Τραγούδια
1. **Spotlight Kid** *(Blackmore, Glover)* - 6:03
*[[Τόκιο]], [[1984]]*
2. **I Surrender** *(Bullard)* - 5:43
*[[Τόκιο]], [[1984]]*
3. **Miss Mistreated** *(Blackmore, Turner, Rosenthal)* - 4:21
*[[Τόκιο]], [[1984]]*
4. **Street of Dreams** *(Blackmore, Turner)* - 4:54
*[[Τόκιο]], [[1984]]*
5. **Jealous Lover** *(Blackmore, Turner)* - 3:10
*Στούντιο ηχογράφηση, [[1981]]*
6. **Can't Happen Here** *(Blackmore, Glover)* - 4:14
*[[Νασσάου (Μπαχάμες)|Νασσάου]], [[1981]]*
7. **Tearin' Out My Heart** *(Blackmore, Glover, Turner)* - 8:05
*[[Σαν Αντόνιο]], [[1982]]*
8. **Since You've Been Gone** *(Ballard)* - 3:47
*Ντόνινγκτον, 1980*
9. **Bad Girl** *(Blackmore, Glover)* - 4:51
*από το σινγκλ "Since You've Been Gone"*
10. **Difficult to Cure** *(Beethoven arr.Blackmore, Glover, Airey)* - 11:15
*[[Τόκιο]], [[1984]]*
11. **Stone Cold** *(Blackmore, Glover, Turner)* - 4:28
*[[Σαν Αντόνιο]], [[1982]]*
12. **Power** *(Blackmore, Glover, Turner)* - 4:25
*[[Σαν Αντόνιο]], [[1982]]*
13. **Man on the Silver Mountain** *(Blackmore, Dio)* - 8:16
*[[Ατλάντα]], [[1978]]</small><br />
14. *'Long Live Rock 'n' Roll** ''(Blackmore, Dio)'' - 7:08<br />
<small>''[[Ατλάντα]], [[1978]]</small><br />
15. **Weiss Heim** ''(Blackmore)'' - 5:15<br />
<small>''από το σινγκλ "All Night Long"''</small>

==Θέσεις τσαρτ==
<big>***Finyl Vinyl*** ''(άλμπουμ)''</big>

***Επίσημη κυκλοφορία: [[Μάρτιος]] [[1986]]***


==Μέλη των Rainbow==
Στις ηχογραφήσεις των τραγουδιών του δίσκου συμμετείχαν οι εξής μουσικοί:<br />
**Ρόνι Τζέιμς Ντίο** - ''φωνητικά''<br />
**Γκράχαμ Μπονέτ** - ''φωνητικά''<br />
**Τζο Λιν Τέρνερ** - ''φωνητικά''<br />
**Ρίτσι Μπλάκμορ** - ''κιθάρα''<br />
**Ντον Έρεϊ** - ''πλήκτρα''<br />
**Ντέηβιντ Στόουν** - ''πλήκτρα''<br />
**Ντέηβιντ Ρόσενθαλ** - ''πλήκτρα''<br />
**Ρότζερ Γκλόβερ** - ''μπάσο''<br />
**Μπομπ Ντέισλι** - ''μπάσο''<br />
**Κόζι Πάουελ** - ''τύμπανα''<br />
**Μπόμπι Ροντινέλι** - ''τύμπανα''<br />
**Τσακ Μπούρτζι*' - *τύμπανα''

## Πηγές
* Allmusic review
* Discogs review
* Sputnik Music review
* Βρετανικά τσαρτ
* Σουηδικά τσαρτ
* Αμερικανικά τσαρτ

Κατηγορία:Δισκογραφία των Rainbow
Κατηγορία:Άλμπουμ του 1986
Live in Germany 1976

***Live in Germany 1976*** είναι ο τίτλος του διπλού, ζωντανά ηχογραφημένου δίσκου του βρετανικού χαρντ ροκ συγκροτήματος Rainbow, ο οποίος κυκλοφόρησε το 1990 μέσω της δισκογραφικής εταιρείας "Polydor".

Οι ηχογραφήσεις του δίσκου έγιναν στην Κολωνία στις 25 Σεπτεμβρίου 1976, στο Ντίσελντορφ δύο ημέρες αργότερα, στις 28 Σεπτεμβρίου στη Νυρεμβέργη και στις 29 Σεπτεμβρίου 1976 στο Μόναχο κατά τη διάρκεια της περιοδείας για την προώθηση του δίσκου "*[[Rainbow Rising]]*".

Το 2006 κυκλοφόρησε μόνο στην Ιαπωνία το πακέτο έξι CD με τίτλο "*Deutschland Tournee 1976*" και περιελάμβανε ολόκληρες τις ηχογραφήσεις των τριών πρώτων συναυλιών οι οποίες αναφέρονται παραπάνω.

## Τραγούδια
***CD 1***
1. **Kill the King** *(Blackmore, Dio, Powell)* - 5:25
*[[Μόναχο]], [[29 Σεπτεμβρίου|29/9]]/[[1976]]*
2. **Mistreated** *(Blackmore, Coverdale)* - 16:00
*[[Μόναχο]], [[29 Σεπτεμβρίου|29/9]]/[[1976]]*
3. **Sixteenth Century Greensleeves** *(Blackmore, Dio)* - 7:50
*[[Κολωνία]], [[25 Σεπτεμβρίου|25/9]]/[[1976]]*
4. **Catch the Rainbow** *(Blackmore, Dio)* - 14:50
*[[Ντίσελντορφ]], [[27 Σεπτεμβρίου|27/9]]/[[1976]]*

***CD 2***
5. **Man on the Silver Mountain** *(Blackmore, Dio)* - 13:37
*[[Νυρεμβέργη]], [[28 Σεπτεμβρίου|28/9]]/[[1976]]*
6. **Stargazer** *(Blackmore, Dio)* - 17:10
*[[Κολωνία]], [[25 Σεπτεμβρίου|25/9]]/[[1976]]*
7. **Still I'm Sad** *(Smith, McCarty)* - 15:00
*[[Κολωνία]], [[25 Σεπτεμβρίου|25/9]]/[[1976]]*
8. **Do You Close Your Eyes** *(Blackmore, Dio)* - 9:45
*[[Μόναχο]], [[29 Σεπτεμβρίου|29/9]]/[[1976]]*

## Μέλη των Rainbow
Η σύνθεση του συγκροτήματος κατά την ηχογράφηση του "***Live in Germany 1976***" είχε την εξής μορφή:
**[[Ρόνι Τζέιμς Ντίο]]** - *φωνητικά*
**[[Ρίτσι Μπλάκμορ]]** - *κιθάρα*
**[[Τόνι Κάρεϊ]]** - *πλήκτρα*
**[[Τζίμι Μπέην]]** - *μπάσο*
**[[Κόζι Πάουελ]]** - *τύμπανα*

## Πηγές
* Allmusic review
* Discogs review
* Sputnik Music review

Κατηγορία:Δισκογραφία των Rainbow
Κατηγορία:Άλμπουμ του 1990
Λεωνίδας Ζέρβας

Ο **Λεωνίδας Ζέρβας** (Μεγαλόπολη Αρκαδίας 21 Μαΐου 1902 − Αθήνα 10 Ιουλίου 1980) ήταν Έλληνας χημικός και μέλος της Ακαδημίας Αθηνών. Τιμήθηκε με πολλά βραβεία και παράσημα στην Ελλάδα και στο εξωτερικό.

## Σπουδές
Μετά την ολοκλήρωση του Γυμνασίου στην Καλαμάτα, σπούδασε Φυσική στο Πανεπιστήμιο Αθηνών και στη συνέχεια στο Χημικό Τμήμα του πανεπιστημίου του Βερολίνου (ως το 1924), από όπου απέκτησε και τον τίτλο του διδάκτορα.

## Έργο
Δίδαξε στο Ινστιτούτο Ροκφέλερ της Νέας Υόρκης (1934-36), μαζί με τον συνεργάτη του, καθηγητή Μαξ Μπέργκμαν. Εκλέχθηκε τακτικό μέλος της Ακαδημίας Αθηνών το 1956. Διετέλεσε Αντιπρόεδρος της Ενώσεως Ελλήνων Χημικών. Δίδαξε ως τακτικός Καθηγητής Οργανική Χημεία και Βιοχημεία στο Αριστοτέλειο Πανεπιστήμιο Θεσσαλονίκης (1937-39) και εκλέχθηκε έπειτα τακτικός Καθηγητής Οργανικής Χημείας στο πανεπιστήμιο των Αθηνών, από το 1939 μέχρι την παύση του από τη χούντα το 1968.

Δύο φορές διετέλεσε Πρόεδρος της Ελληνικής Επιτροπής Ατομικής Ενεργείας (1964-65 και 1974-75).

Ήταν νυμφευμένος (από το 1930) με τη Χίλντεγκαρντ Λάνγκε.

## Μέλος της υπηρεσιακής κυβέρνησης
Ο Ζέρβας υπηρέτησε και ως υπουργός Βιομηχανίας στην υπηρεσιακή κυβέρνηση του Ιωάννη Παρασκευόπουλου από τις 31 Δεκεμβρίου 1963 ως τις 19 Φεβρουαρίου 1964 .

## Ονομάσθηκε προς τιμή του
* Το αμφιθέατρο του Εθνικού Ιδρύματος Ερευνών στην Αθήνα

## Παραπομπές


## Εξωτερικοί σύνδεσμοι
* Βιογραφικό του Λ. Ζέρβα  από την Ιφιγένεια Βουρβίδου-Φωτάκη, *Χημικά Χρονικά*, τ. 46, Δεκέμβριος 1981, σελ. 35-47.
* Λεωνίδας Ζέρβας στον ''Πανδέκτη'', του Εθνικού Ιδρύματος Ερευνών

Κατηγορία:Έλληνες χημικοί
Κατηγορία:Έλληνες υπουργοί Βιομηχανίας
Κατηγορία:Πρόεδροι της Ακαδημίας Αθηνών
Κατηγορία:Χημικοί του 20ού αιώνα
Κασταλία (αποσαφήνιση)

Το όνομα **Κασταλία** μπορεί να αναφέρεται σε κάποιο από τα παρακάτω:

* Κασταλία (μυθολογία), Νύμφη του Παρνασσού, η οποία για να αποφύγει την καταδίωξη του Απόλλωνα, κρύφτηκε στην ομώνυμη πηγή.
* Κασταλία πηγή του ιερού του Απόλλωνα στους Δελφούς.
* 646 Κασταλία (Kastalia), αστεροειδής της Κύριας Ζώνης που ανακαλύφθηκε το 1907.
* 4769 Κασταλία (Castalia), αστεροειδής που διασχίζει την τροχιά της Γης και ανακαλύφθηκε το 1989.
* την πόλη Castalia (Iowa) στην Αμερική
* το χωριό Castalia (Ohio) στην Αμερική
* την πόλη Castalia (North Carolina) στην Αμερική
* Την Κασταλία, έναν μετεωρίτη που έπεσε το 1874 στην Βόρεια Καρολίνα, ΗΠΑ
* Castalia (simulator), λογισμικό
* Castalia, ένα τραγούδι του 1979 στο άλμπουμ Solid State Survivor των Yellow Magic Orchestra.
* το άλμπουμ Castalia (album) των Mark Isham
* το πλοίο Castalia που αργότερα μετατράπηκε σε πλωτό νοσοκομείο.
Κύπελλο Ελλάδος καλαθοσφαίρισης γυναικών 2012-2013

To **Κύπελλο Ελλάδος καλαθοσφαίρισης γυναικών** 2012-2013, ήταν το 18ο κατά σειρά Κύπελλο Ελλάδος καλαθοσφαίρισης γυναικών και το 14ο που η τελική του φάση έγινε σε μορφή "Final Four". Ξεκίνησε στις 16 Σεπτεμβρίου 2012 με τους αγώνες της πρώτης φάσης και τελείωσε στις 31 Μαρτίου 2013 με τον τελικό μεταξύ του Πρωτέα Βούλας και του ΠΑΟΚ Το κύπελλο κατέκτησε ο **[[Πρωτέας Βούλας (καλαθοσφαίριση γυναικών)|Α.Ε.Ο. Πρωτέας Βούλας]]** για πρώτη φορά στην ιστορία του κάνοντας την έκπληξη, αφού πρόκειται για ομάδα της Α2 εθνικής κατηγορίας.

## Α' φάση

Οι αγώνες της πρώτης φάσης διεξήχθησαν σε τρεις αγωνιστικές, στις 16, 23 και 26 Σεπτεμβρίου 2012.

### 1η αγωνιστική

### 2η αγωνιστική

### 3η αγωνιστική

## Β' φάση

Οι αγώνες της δεύτερης φάσης διεξήχθησαν στις 30 Σεπτεμβρίου και 9 Οκτωβρίου 2012. Στη φάση αυτή μετείχαν και οι 12 ομάδες της Α1΄. Ανεξάρτητα από την κλήρωση οι ομάδες χαμηλότερης κατηγορίας ήταν γηπεδούχες.

## Γ' φάση

Οι αγώνες της τρίτης φάσης (προημιτελικοί) διεξήχθησαν στις 22 Δεκεμβρίου 2012. Ανεξάρτητα από την κλήρωση οι ομάδες χαμηλότερης κατηγορίας ήταν γηπεδούχες.

## Τελική φάση

Η τελική φάση (Final Four) διεξήχθη στο Κλειστό Γυμναστήριο Βόλου, στις 30 και 31 Μαρτίου 2013.

### Ημιτελικοί

### Μικρός Τελικός

### ΤΕΛΙΚΟΣ

## Ο κυπελλούχος

## Πηγές
*Ελληνική Ομοσπονδία Καλαθοσφαίρισης
*Κυπελλούχος στις γυναίκες ο Πρωτέας Βούλας. 

Γυναικων 2012 2013
Κυπελλο Ελλαδος Γυναικων
Κυπελλο Ελλαδος Γυναικων